open-index/open-wikipedia-markdown huggingface dataset:
צ'אנה CX70

**צ'אנה CX70** (באנגלית: **Chana CX70**) הוא קרוסאובר מתוצרת יצרנית הרכב הסינית **[[רכבי צ'אנגן]]** אשר מיוצר משנת 2016 ועד היום.

## "צ'אנה CX70"

* דגם "צ'אנה CX70" מיוצר מ-17 במרץ 2016.
* עיצובו החיצוני של דגם "צ'אנה CX70" בדומה לעיצובו של דגם צ'אנה X70A דומה לצורת העיצוב החיצוני של דגם "לנד רובר" הבריטי: Land Rover Discovery Series IV .
* 5 דלתות.
* 7 נוסעים (תצורת מושבים: 2+2+3).
* מנוע קדמי.
* מנוע בנזין.
* סוג הנעה: הנעה קדמית.
* נפח תא מטען: 180 / 1,278 סמ"ק.
* קיבולת מכל דלק - 48 ליטר.
* צמיגים - 215 / 60 R17
* בשנת 2017 יוצרו 90,676 יחידות.
* דגם "צ'אנה CX70" נמכר גם בדרום אמריקה, בעיקר בצ'ילה ובמדינות אסיה, בעיקר בפקיסטן. 
* מחיר היחידה עמד על 68,900 – 84,900 רנמינבי (שנת 2016, בסין).

## תמונות

קובץ: Chana CX70 01 China 2017-03-31.jpg| "צ'אנה CX70"
קובץ: Chana CX70 02 China 2017-03-31.jpg| "צ'אנה CX70"
קובץ:Chana CX70T 01 China 2017-03-19.jpg | "צ'אנה CX70"
קובץ: Chana CX70T 02 China 2017-03-19.jpg| "צ'אנה CX70"
קובץ: Changan CX70 0001.jpg| "צ'אנה CX70"
קובץ:Changan CX70 0002.jpg | "צ'אנה CX70"


## ראו גם
* צ'אנה סטאר 9
* צ'אנה סטאר S460
* צ'אנה X70A
* צ'אנה טאורוסטאר

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
CX70
ישראל אנדס

**ישראל אנדס** (באנגלית: **Israel Hands**) היה פיראט בן המאה ה-18, הידוע גם בשם "בזיליקה אנדס". הוא נודע בעיקר בזכות היותו השני בשרשרת הפיקוד של השודד הנודע לשמצה אדוארד טיץ', הידוע יותר בכינויו "שחור הזקן".

## ביוגרפיה
האזכור ההיסטורי הראשון של אנדס היה בשנת 1718, כאשר שחור הזקן הורה לו לפקד על ספינת ״אדוונטצ׳ר״ של דייוויד הריוט לאחר שנלקח בשבי על ידי טיץ', במרץ 1718. בחורף 1717–1718 התמקם ליד נמל ורה קרוז, במקסיקו וחצה את מפרץ הונדורס. ב־4 או 5 באפריל 1718,הצליח שחור הזקן להשתלט על ספינה עם עשרת תותחים, והכריח את קברניטה להצטרף אליו. עוד היה על סיפונה גם אדוארד רובינסון, תותחן הספינה, שלימים היה מעורב בקרב על נהר קייפ פייר. באותה העת, שחור הזקן הפך את ישראל אנדס לקפטן של ״האדוונצ׳ר״ שהחליט להפליג לצפון קרוליינה. מאוחר יותר, ביוני 1718, השיט טיץ' את ספינת הדגל שלו, "נקמת המלכה אן", אל צפון קרוליינה. הוא ביקש עזרה מאנדס, אבל הספינה של אנדס הייתה פגועה וננטשה. טיץ', אנדס וסטאד בונה, לקחו כמחצית מהפיראטים, והפליגו לאוקראוקי, בצפון קרוליינה.

סרן צ'ארלס ג'ונסון כתב כי אנדס נורה בטעות בברכו כאשר טיץ' ירה לעבר איש צוות אחר, אבל החמיץ אותו ופגע באנדס. אנדס שאלו את טיץ' למה הוא ירה, ועל כך קיבל את התשובה: "אם הוא לא היה יורה עכשיו אז היו הורגים אחד מהם." תאוריה נוספת היא שטיץ' ירה בכוונה באנדס, כדי שלא ימות בקרב נגד קפטן רוברט מיינרד.

ב־22 בנובמבר 1718 נהרג טיץ' על ידי חיילים שנשלחו מווירג'יניה, בפיקודו של רוברט מיינארד. באותה תקופה היה אנדס באת' בצפון קרוליינה, והתאושש מהפציעה שלו. עם זאת, הוא לא הצליח להימלט מאזור הפיראטים שהתרכזו בבאת' בעקבות מותו של שחור הזקן. לאחר לכידתו של אנדס, נלקחו הוא וחמש עשרה אחרים לוויליאמסבורג, וירג'יניה, לעמוד לדין. בתמורה לעסקת חנינה, העיד אנדס נגד גורמים מושחתים בצפון קרוליינה עימם טיץ' היה בקשר.

מה שקרה לאנדס לאחר המשפט, לא ידוע בוודאות. עם זאת, בספר "ההיסטוריה הכללית של הפירטים" של קפטן צ'ארלס ג'ונסון, נאמר כי אנדס מת כקבצן בלונדון.

## בתרבות פופולרית
ישראל אנדס מופיע כדמות בספר "אי המטמון" מאת רוברט לואיס סטיבנסון ויצירות אחרות המבוססות עליו, כמו סרטי קולנוע, אנימציות של וולט דיסני, הצגות תיאטרון, סדרות טלוויזיה, סדרות היסטוריות ודוקומנטריות ועוד. דמותו מופיעה ביצירות האלה משנת 1920 ועד 2017. בעשורים האחרונים הוא מופיע גם כדמות במשחקי וידאו, ומשחקי מחשב שנושאם הם הפיראטים.

## הערות שוליים

קטגוריה:שודדי ים
קטגוריה:הקריביים: היסטוריה
קטגוריה:ילידי 1701
קטגוריה:נפטרים ב-1747
צ'אנגן CS85

** "צ'אנגן CS85"** (באנגלית: **Changan CS85**) הוא קרוסאובר בתצורת קופה (פסטבק ) מתוצרת יצרנית הרכב הסינית **[[רכבי צ'אנגן]]** אשר מיוצר משנת 2019 ועד היום.

## "צ'אנגן CS85"
* דגם "צ'אנגן CS85" משווק ממרץ 2019.
* 5 נוסעים.
* 5 דלתות - הצ'בק בתצורת פסטבק.
* מנוע קדמי.
* סוג הנעה: הנעה קדמית 4x2.
* מנועי בנזין מגדשי טורבו: 1.5 ליטר, 2.0 ליטר.
* 5 רמות גימור.
* קיבולת מכל דלק - 58 ליטר.
* תאוצה בין 0–100 קמ"ש היא 7.5 שניות (מנוע 2.0 ליטר).
* מחיר היחידה מדגם "Changan CS85" עומד על 119,900–169,900 רנמינבי (נכון לשנת 2019, בסין).

## תמונות

קובץ: Chang'an CS85 03 China 2019-03-20.jpg| "צ'אנגן CS85"
קובץ: Chang'an CS85 02 China 2019-03-20.jpg| "צ'אנגן CS85"
קובץ: Chang'an CS85 02 China 2019-03-14.jpg| "צ'אנגן CS85"
קובץ:Changan CS85 Coupe 001.jpg | "צ'אנגן CS85"
קובץ: Changan CS85 Coupe 002.jpg| "צ'אנגן CS85"
קובץ: Changan CS85 Coupe 003.jpg| "צ'אנגן CS85"
קובץ: Changan CS85 rear.jpg| "צ'אנגן CS85"


## ראו גם
* צ'אנה סטאר 9
* צ'אנה X70A
* צ'אנגן CS95

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
CS85
סטיבן קראודר

**סטיבן קראודר** (באנגלית: **Steven Crowder**; נולד ב-7 ביולי 1987) הוא שחקן ופרשן פוליטי אמריקאי-קנדי, מגיש את תוכנית היוטיוב הפופולרית "Louder with Crowder", ומגיש לשעבר ברשת פוקס ניוז.

## שנים ראשונות וקריירה
קראודר מגדיר עצמו "Pro-life" (תנועה הדוגלת בכך שהריגת עובר היא רצח ולכן מתנגדת להפלות) ונוצרי שמרן. בתחילת הקריירה שלו היה מדבב של הדמות "Alan "The Brain" Powers" בסדרת הילדים ארתור . הוא החל בקריירת סטאנד-אפ בגיל 17. לאחר מכן שיחק במספר סרטים, כולל תפקיד "Doug Moore" בסרט "To Save a Life" שיצא בשנת 2009.

בין השנים 2009–2012 עבד עבור רשת פוקס-ניוז.

בערוץ היוטיוב שלו הוא יוצר חומר בעיקר כקומדיה או פרשנות פוליטית. מאז הקמתו צבר הערוץ פופולריות ניכרת, בעיקר בקרב צעירים שמרנים.

## חיים אישיים
באוגוסט 2012 נשא סטיבן לאישה את הילרי, וכתב פוסט ויראלי על היתרונות של שמירה על בתולים עד הנישואין.

## קישורים חיצוניים

* 

## הערות שוליים

קטגוריה:יוטיוברים אמריקאים
קטגוריה:יוטיוברים קנדים
קטגוריה:אמריקאים ממוצא קנדי
קטגוריה:מדבבים אמריקאים
קטגוריה:קומיקאים אמריקאים
קטגוריה:מדבבים קנדים
קטגוריה:קומיקאים קנדים
קטגוריה:מחלוקות ביוטיוב
קטגוריה:אמריקאים שנולדו ב-1987
אנרנג'ר 737

**אנרנג'ר 737** (באנגלית: **Enranger 737**) הוא מיניוואן קומפקטי מתוצרת יצרנית הרכב הסינית **Weichai (Chongqing) Automotive**  בבעלות **Weichai Power Co., Ltd** אשר מיוצר משנת 2015 ועד היום בסין.

## תצורות
* מיניוואן (דגם "אנרנג'ר 737", דגם "אנרנג'ר 737 EV").
* קרוסאובר (דגם "אנרנג'ר G5").
* מסחרית (דגם "אנרנג'ר 727").

## "אנרנג'ר 737"

* בזמן פיתוח הדגם, הדגם היה קרוי "Yingzhi M301".
* שם הדגם ניתן בהשראת מטוס הנוסעים של בואינג: בואינג 737.
* 7 נוסעים (תצורת ישיבה: 2+2+3).
* 5 דלתות.
* מנוע קדמי.
* סוג הנעה: הנעה קדמית 4x2.
* מנועי בנזין.
* קיבולת מכל דלק - 50 ליטר.
* צמיגים - 185 / 65 R15.
* אחריות יצרן: 3 שנים / 60,000 ק"מ.
* מחיר היחידה מדגם "אנרנג'ר 737" נע בין 56,800–99,800 רנמינבי (נכון לשנת 2015, בסין). בשנת 2019 המחיר הופחת ונע ביו 49,800–87,800 רנמינבי.

### "אנרנג'ר 737 EV"

* מכונית חשמלית.
* מנוע חשמלי קדמי, משקל מנוע - 60 ק"ג.
* קיבולת הסוללה - 41.8 קילוואט-שעה.
* טווח סוללה - 252 ק"מ.
* טעינה 80% באמצעות מטען מהיר - 1 שעה.
* טעינה איטית - 13 שעות.
* מחיר הדגם: 146,800 רנמינבי.

### "אנרנג'ר 727"
* מיניוואן מסחרי.
* מחיר הדגם נע בין 46,800 - 49,800 רנמינבי.

### "אנרנג'ר G5"

* גרסת הקרוסאובר של דגם "אנרנג'ר 737".
* הדגם הושק בשוק הרכב הסיני בסוף 2015.
* מחיר היחידה מדגם "אנרנג'ר G5" נע בין 59,800–85,800 רנמינבי (נכון לסוף שנת 2015, בסין).

## תמונות

קובץ:Enranger 737 China 2016-04-07.jpg | "אנרנג'ר 737"
קובץ:Enranger 737 01 China 2016-04-01.jpg | "אנרנג'ר 737"
קובץ:Enranger 737 02 China 2016-04-01.jpg | "אנרנג'ר 737"
קובץ:Enranger 737 02 China 2016-04-09.jpg | "אנרנג'ר 737"


## ראו גם
* מיניוואן

## קישורים חיצוניים

* 
* "אנרנג'ר 737" - אתר היצרן (weichaimotor.com/product/737)
* "אנרנג'ר 727" - אתר היצרן (weichaimotor.com/product/727)
* "אנרנג'ר G5" - אתר היצרן (weichaimotor.com/product/G5)

## הערות שוליים

קטגוריה:מיניוואנים
קטגוריה:מכוניות מסחריות
קטגוריה:קרוסאובר
קטגוריה:מכוניות חשמליות
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
אכינרפטון

**אכינרפטון** (שם מדעי: *Echinerpeton*; מיוונית: "לטאה קוצנית") הוא סוג של חולייתן קדום, שהיה אולי מראשוני הסינאפסידים, לצד הארכאותיריס, שהתגלה לצידו. הוא התגלה בנובה סקוטיה, קנדה. המאובנים התגלו בשישה שרידים מקוטעים במערה לא רחוקה מהעיירה פלורנס. סוג זה הוגדר ב-1972 ובתוכו נכלל מין יחיד - *Echinerpeton intermedium*.

הממצאים שלו כללו בעיקר שרידים מהלסתות, חוליות ועצמות גב ועצם בריח אך ידוע בעיקר מחוליות גב גבוהה ומעט קוצנית, אשר אולי יצרה רכס דמוי-מפרש מעל גבו, כמו אצל הדימטרודון, הספנקודון או האדפוזאורוס, אשר השתייכו לקבוצה פליקוזאוריה. אחרים סוברים שהיה קרוב יותר לאופיאקודון.

כיום המיקום הפילוגנטי המדויק שלו אינו ברור, אך מעריכים שהוא היה סינאפסידי אמיתי.

## קישורים חיצוניים

קטגוריה:בעלי חיים שתוארו ב-1972
קטגוריה:אופיאקודונטיים
קטגוריה:טקסונים שתוארו בידי רוברט ר. רייסז
קטגוריה:בעלי חיים שחיו בקרבון פנסילבני באמריקה הצפונית
קטגוריה:סינאפסידים שחיו בקרבון
קטגוריה:מאובני טקסונים שתוארו ב-1972
ארכאותיריס

ממוזער|איור של מבנה הגולגולת שנמצא
**ארכאותיריס** (שם מדעי: *Archaeothyris*) הוא סוג של חולייתן קדום, שהיה אולי מראשוני הסינאפסידים, לצד האכינרפטון (*Echinerpeton*), שהתגלה לצידו. הוא התגלה בנובה סקוטיה, קנדה. סוג זה הוגדר בידי החוקר הקנדי רוברט רייז ב-1972 ובתוכו נכלל מין יחיד - *Archaeothyris florensis*. משמעות שמו היא: "חלונות קדומים", על שם פתחי הצד של הגולגולת שלו. דבר זה נפוץ יותר אצל זוחלים קדומים, מה שמראה על הפרימיטיביות שלו. עם זאת הוא בעל תכונות המוכיחות שהיה סינאפסיד אמיתי.

הארכאותיריס התקיים במהלך הקרבון הפנסילבני שלפני 306 מיליון שנה. הוא הגיע לאורך 50 ס"מ ודומה במראהו ללטאה גדולה כמו כוח. עם זאת מבנה הראש שלו היה מוארך מעט, עם פתח לסת גבוה משל רוב הזוחלים. הוא היה בעל שיניים מחודדות דומות לניבים שהעידו שהיה אוכל בשר. מבנה הלסת עזר לו לסגור במהירות את הפה על טרף כמו חרקים או חולייתנים קטנים. הוא גם היה בעל רגליים חזקות ויציבות שניצבו מתחת לגופו.

הארכאותיריס חי כנראה בביצות של נובה סקוטיה הקדומה, כשבאותו זמן קנדה הייתה חמימה בהרבה מכפי שהיא כיום והזכירה את ביצת האוורגליידס של פלורידה וכוסתה ביערות שרכים עצומים. הוא ניזון כנראה מחרקים ומדו-חיים שמצא בביצות.

## קישורים חיצוניים

קטגוריה:בעלי חיים שתוארו ב-1972
קטגוריה:אופיאקודונטיים
קטגוריה:טקסונים שתוארו בידי רוברט ר. רייסז
קטגוריה:בעלי חיים שחיו בקרבון פנסילבני באמריקה הצפונית
קטגוריה:סינאפסידים שחיו בקרבון
קטגוריה:מאובני טקסונים שתוארו ב-1972
ג'ון מרטל (שודד ים)

**ג'ון מרטל** ( באנגלית: John Martel; פעיל בערך 1716–1718, כונה גם ג'יימס ובמקור כנראה ז'אן) היה פיראט צרפתי, פעיל בקריביים.

## ביוגרפיה
מרטל החל את דרכו כפירט עם רישיון ממלכתי, בזמן מלחמת הירושה הספרדית, ופנה לפיראטיות לאחר שנחתם הסכם אוטרכט שסיים את המלחמה. בספטמבר 1716 הוא היה פעיל בג'מייקה, ותפס כמה ספינות וגם ספינה גדולה עם 80 תותחים. עד מהרה הוא סחר בספינות גדולות יותר, ושמר את הטובות ביותר עבור הצי ההולך וגדל שלו. הוא הכריח מספר מלחים שנתפסו לשרת באוניותיו אך שחרר לרוב את שבוייו . בשלב מסוים הוא החליף עם רב החובל את הספינה שנלכדה, לקח את כלי השיט שנתפס ונתן תמורתו ספינה אחרת ושחרר אותו לחופשי. 

עם ספינת הדגל החדשה שלו, בעלת 22 תותחים ושהיו בה מאה אנשי צוות, ועוד ארבעה כלי שיט נוספים, הוא נכנס לסנט קרוקס בסוף 1716 כדי להצטייד מחדש ולטפל בספינה. גורמים רשמיים בג'מייקה גילו את מיקומו ושיגרו את ספינת המלחמה ״סקרבורו״ בפיקודו של פרנסיס הום כדי לצוד אותו. הום מצא את השייטת של מרטל בינואר 1717. לאחר שהטביע את אחת מספינות הפיראטים והרס את סוללות החוף שהקימו, עגן הום לחוף הים. מרטל ניסה לברוח אך עלה על שרטון בניסיון זה. הוא הורה לשרוף את האוניהֿ כשכמה עבדים נלכדו על סיפונה. מרטל וכמה מצוותו הצליחו להימלט. שאר אנשי הצוות שלו הסתתרו על האי כאשר הום בזז והטביע את הספינות הנותרות. 

מאוחר יותר באותו חודש סמואל בלמי ובן זוגו פולסגרב ויליאמס ניכנסו לסנט קרוקס לתיקון ולצייד את הספינה. שאר אנשי הצוות של מרטל הצטרפו אל הצוות של הפיראט סמואל בלאמי, שהפליג לפני שאוניית המלחמה ״סקרבורו״ חזרה לנמל. [7] לעיתים קרובות מצוטטים כי שחור הזקן נלחם בסקרבורו, אף כי ביומני הצי המלכותי לא מזכירים מעולם אירוע כזה. ההערכה היא כי סופרים מאוחרים יותר ערבבו את המפגש של שחור הזקן עם המאבק של מרטל נגד סקארבורו.

הום זכה לתגמול על הפעולה נגד מרטל ואחרים וקיבל פיקוד על ספינת מלחמה הגדולה בהרבה ״בדפורד״. מרטל עצמו נעלם לאחר שברח מהום. מקורות מסוימים טוענים שהוא קיבל את החנינה הכללית של המלך ג'ורג׳ הראשון שהציע בסוף 1717 לכל הפיראטים שנכנעו תוך שנה. 

## הערות שוליים

קטגוריה:שודדי ים
קטגוריה:שודדי הקאריביים
אטוזאורים

[ממוזער|שחזור של [לונגוסוכוס (Longosuchus)]]
**אטוזאורים** (שם מדעי: Aetosauria; פירוש שמם מיוונית: "לטאות עיט") היא סדרה נכחדת של זוחלים ארכוזאורים פסאודוסוכים, אשר התקיימו במהלך הטריאס העליון שלפני 231.4-203 מיליון שנה.

## מאפיינים
יצורים אלה היו קרוביהם של דמויי התנינאים אך היו שונים מהם מאוד. הם היו אוכלי צמחים, בעלי גפיים ארוכות המותאמות לתנועה יבשתית, גוף משוריין באוסטאודרמים כמו של אנקילוזאורים ולעיתים גם מעוטר בדוקרנים, והיו בעלי גולגולת קטנה וחוטם סולד. פיהם הכיל שיניים קטנות שנועדו ללעוס צמחייה וחלק מהחוקרים סוברים שאכלו גם חרקים.

מאובנים של אטוזאורים ידועים מאמריקה הצפונית והדרומית, מאפריקה, אירופה ומהודו ובאזורים מסוימים הם נמצאו בכמויות רבות, אך הם נמצאו רק בחלקים קטנים יחסית מכל אזור. המאובנים היו ידועים כבר מתחילת המאה ה-19, אך בשל מבנה הקשקשים שלהם הם נחשבו לדגים ורק בעת האחרונה נוצר הקשר בינם לבין התנינים.

## מיון
**סוג ללא מקור *Aetosauroides*
**משפחה Stagonolepididae
***סוג *Aetobarbakinoides*
***סוג *Adamanasuchus*
***סוג *Calyptosuchus*
***סוג *Coahomasuchus*
***סוג *Neoaetosauroides*
***סוג *Polesinesuchus*
***סוג *Scutarx*
***סוג *Stagonolepis*
**משפחה *Aetosaurinae*
***סוג איטוזאורוס (*Aetosaurus*)
***סוג *Stenomyti*?
**משפחה Desmatosuchinae
***סוג *Acaenasuchus*
***סוג דסמטוסוכוס (*Desmatosuchus*)
***סוג *Gorgetosuchus*
***סוג *Longosuchus*
***סוג *Lucasuchus*
***סוג *Sierritasuchus*
**משפחה Typothoracisinae
***סוג Apachesuchus
***סוג *Redondasuchus*
***סוג טיפותורקס (*Typothorax*)
***סוג *Heliocanthus*
***סוג *Paratypothorax*
***סוג *Tecovasuchus*

## קישורים חיצוניים

קטגוריה:בעלי חיים שתוארו ב-1889
קטגוריה:טקסונים שתוארו בידי ריצ'רד ליידקר
*
קטגוריה:טקסונים שהתפתחו בטריאס עליון
אוומטאטרסליה

[ממוזער|[אלוזאורוס.]]
**אוומטאטרסליה** (שם מדעי: Avemetatarsalia) היא קבוצה של זוחלים ארכוזאורים קדומים המהווים את אחת משתי קבוצות הארכוזאורים, לצד הפסאודוסוכיה. משמעות שמם היא: "עצמות מסרק של עופות", עקב מבנה העצמות המבדיל אותם מקרובי התנינאים. הקבוצה הוגדרה ב-1999 בידי הפלאונטולוג הבריטי מייקל בנטון והיא כוללת את כל הדינוזאורים, דמויי הדינוזאורים, העופות והפטרוזאורים המעופפים. בעבר היו ידועים בשם **אורניתודירה** (Ornithodira).

בני קבוצה זו התפתחו החל מאמצע הטריאס לפני 245 מיליון שנה. כל המינים נכחדו עד לפני 66 מיליון שנה עם הכחדת הקרטיקון, למעט העופות (כיום הם מהווים מחלקה נפרדת מאבותיהם הזוחלים). במראם הם החלו כבעלי מבנה ראש קצר יותר מהפסאודוסוכים, דמויי-התנינים, גופם היה קטן יותר והם היו חסרי אוסטאודרם על הגוף להגנה.

לאורך הטריאס ולאורך המזוזואיקון ארכוזאורים אלה התפתחו לשני מסלולים: אחד לראשוני הפטרוזאורים שעפו ושלטו באוויר ואחד לדמויי הדינוזאורים, אשר התפתחו לדינוזאורים אמיתיים. הללו היו בעלי מגוון גדול של צורות וגדלים שונים, אחדים מהם כמו הזאורופודים היו גדולים יותר מכל חיה יבשתית בעולם, וחלקם כמו הולוצירפטור עטו נוצות. למעשה בני קבוצה זו הם היחידים שכוסו בנוצות.

## מיון
*קבוצה Aphanosauria - נכחדה
*קבוצה **אורניתודירה** (Ornithodira)
****סוג ללא מקור Faxinalipterus?
***משפחה סקלרמוכליים (Scleromochlidae) - נכחדה
**קבוצה פטרוזאורומורפה (Pterosauromorpha) - נכחדה
***סדרה פטרוזאורים (Pterosauria)
**קבוצה דמויי דינוזאורים (Dinosauromorpha)
***משפחה לגרפטיים (Lagerpetidae)
***קבוצה Dinosauriformes
****קבוצה דינוזאוריה (Dinosauria) - נכחדה למעט העופות

## קישורים חיצוניים

*
קטגוריה:טקסונים קיימים שהתפתחו בטריאס תיכון
ג'ק רפאיין S3

**ג'ק רפאיין S3** (באנגלית: **JAC Refine S3**) הוא קרוסאובר קומפקטי מתוצרת יצרנית הרכב הסינית ** JAC Motors**  (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצר משנת 2014 בסין.

## "ג'ק רפאיין S3"

* דגם "ג'ק רפאיין S3" הוצג לראשונה בתערוכת הרכב הבין-לאומית של שאנגחאי באפריל שנת 2013. הדגם היה קרוי "Heyue S30".
* דגמי "ג'ק רפאיין S3" משווקים מ-27 באוגוסט שנת 2014.
* 5 דלתות.
* מנוע קדמי.
* מנועי בנזין.
* סוג הנעה: הנעה קדמית.
* קיבולת מכל דלק - 45 ליטר.
* 5 רמות גימור (דגם מנוע 1,499 סמ"ק)
* מחיר היחידה מדגם "ג'ק רפאיין S3" נע בין 65,800-84,800 רנמינבי (שנת 2014, בסין)
* בספטמבר 2016 עבר הדגם מתיחת פנים, במאי 2019 עבר הדגם מתיחת פנים שנייה

### תאוצות
* בין 0–100 קמ"ש היא 13.7 שניות (מנוע 1,499 סמ"ק המפיק 113 כ"ס)
* בין 0–100 קמ"ש היא 10.8 שניות (מנוע 1,499 סמ"ק המפיק 125 כ"ס)
* בין 0–100 קמ"ש היא 11.9 שניות (מנוע 1,590 סמ"ק המפיק 120 כ"ס)
* בין 0–100 קמ"ש היא 11.3 שניות (מנוע 1,590 סמ"ק המפיק 130 כ"ס)

## תמונות

קובץ:JAC S3 2017 (44394790401).jpg | "ג'ק רפאיין S3", שנת 2017
קובץ: JAC Refine S3 facelift 002.jpg| "ג'ק רפאיין S3"
קובץ: JAC Refine S3 China 2016-04-03.jpg| "ג'ק רפאיין S3"
קובץ:JAC Refine S3 02 China 2016-04-01.jpg | "ג'ק רפאיין S3"
קובץ:Jac s3 inside.jpg | "ג'ק רפאיין S3" - מבט לתא הנהג ולוח מחוונים
קובץ: JAC Refine S3 03 Auto China 2014-04-23.jpg| "ג'ק רפאיין S3"


## ראו גם
* Refine M2
* Refine M4
* JAC Yueyue
* JAC Binyue
* JAC iEV6E
* JAC J5

## קישורים חיצוניים

* אתר היצרן (jac.com.cn)

## הערות שוליים

קטגוריה:דגמי מכוניות שהושקו ב-2013
קטגוריה:SUV
קטגוריה:כלי רכב המיוצרים בסין
קטגוריה:רכבי JAC Motors
יחסי בנין–ספרד

**יחסי בנין–ספרד** הם היחסים הדיפלומטיים הרשמיים שבין **[[בנין|רפובליקת בנין]]** לבין **[[ספרד|ממלכת ספרד]]**.

## היסטוריה
ספרד כוננה את יחסיה הדיפלומטיים עם הרפובליקה של בנין, שנקראה אז בשם דהומיי, ב-25 במרץ 1966. היחסים הדו-צדדיים בין שתי המדינות הם יחסים לבביים וידידותיים ללא בעיות ותקריות מיוחדות שעלולות להעיב על קרבת היחסים. בין שתי המדינות יש דיאלוג פוליטי קבוע המלווה בביקורים רמי דרג מצד הרשויות הספרדיות והבניניות. נשיא בנין ביקר לראשונה בספרד בשנת 2009 ושר החוץ הספרדי ביקר לראשונה בבנין ביולי 2014.

הרשויות הבניניות הכירו לא פעם תודה לרשויות הספרדיות על הסיוע והעזרה ההומניטרית שהעניקו בתחומים רבים. בין שתי המדינות קיים מסחר רחב יחסית שיכול להגיע לעשרות מיליוני דולרים של סחר כללי בשנה.

## נציגויות דיפלומטיות
* בנין אינה מיוצגת בספרד בדרג השגרירות. בנין מיוצגת בספרד בדרג הקונסולרי באמצעות שתי קונסוליות רשמיות שהיא מחזיקה בערים: מדריד (בירת המדינה), וברצלונה. בנין האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת בבנין בדרג השגרירות. ספרד מיוצגת בבנין בדרג הקונסולרי באמצעות קונסוליה רשמית שהיא מחזיקה בקוטונו, בירת המדינה. ספרד האמינה את שגרירותה שבאבוג'ה, בירת ניגריה הסמוכה, על בנין.

## קישורים חיצוניים
* Ficha de Benín, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
נועם דוברת

**נועם שמעון דוברת** (נולד ב-16 ביולי 2002) הוא כדורסלן ישראלי המשחק באוניברסיטת מיאמי בקונפרס ה-ACC מדיוויז'ן 1 של הNCAA בעמדת הרכז והקלע.

## קריירת משחק
דוברת גדל בראשון לציון. בגיל חמש הצטרף לבית הספר לכדורסל של מכבי ראשון לציון שם שיחק בכל קבוצות הגיל. בעונת 2017/18 זכה עם קבוצת הנערים א' של המועדון באליפות ובגביע המדינה. בעונת 2018/19 נבחר על ידי האתר ספסל לשחקן העונה של מחוז הדרום בליגת הנוער. במקביל שיחק דוברת בקבוצת הכדורסל של הגימנסיה הריאלית בראשון לציון. דוברת אובחן כילד מחונן ובגיל 14 הצטרף לפרויקט נוער מוכשר במתמטיקה באוניברסיטת בר-אילן. הוא גם החל ללמוד לתואר ראשון באוניברסיטת תל אביב אך פרש לאחר זמן קצר.

ב-2017 היה דוברת חלק מסגל נבחרת הקדטים של ישראל אך החמיץ את אליפות אירופה בשל כאבי גב. ב-2018 נטל דוברת חלק באליפות אירופה לקדטים שנערכה בסרביה והוביל את קלעי הנבחרת, שסיימה במקום העשירי בטורניר, עם ממוצע של כ-14 נקודות למשחק. ב-2019 זכה דוברת עם נבחרת הנוער באליפות אירופה דרג ב' שנערכה ברומניה. דוברת הוביל את הנבחרת בנקודות עם ממוצע של כ-16 נקודות במשחק ובאסיסטים (4.5 למשחק) ונבחר ל-MVP של הטורניר. ב-2022 השתתף דברת עם נבחרת העתודה באליפות אירופה שנערכה במונטנגרו, שם קלע כ-18 נקודות למשחק ונבחר לחמישיית הטורניר.

בפברואר 2019 הועלה דוברת לקבוצת הבוגרים של מכבי ראשון לציון. עד סוף עונת 2018/19 שותף דוברת בשמונה משחקים במהלך העונה הסדירה בהם מיעט לשחק. דוברת העפיל עם הקבוצה לגמר הפיינל פור, שם נוצחה על ידי מכבי תל אביב, אם כי גם בפלייאוף מיעט דוברת לשחק. בקיץ 2019 הוחתם דוברת בראשון לציון לארבע עונות נוספות והוחלט שיישחק באופן בלעדי בקבוצת הבוגרים. בעונת 2019/20 זכה דוברת לדקות משחק משמעותיות יותר, הן בליגת העל והן במסגרת היורוקאפ, כאשר בחלק מהמשחקים הוא אף עולה בחמישייה הפותחת. הוא סיים את עונת 2019/20 עם ממוצעים של 5.5 נקודות בכ-19 דקות והעפיל עם הקבוצה לגמר הפיינל פור, שם שוב הפסידה ראשון לציון למכבי תל אביב. בתום העונה נבחר דוברת לתגלית העונה בליגת העל. בעונת 2020/21 העמיד דוברת ממוצעים של 10.6 נקודות בכ-27 דקות למשחק כאשר ברוב המשחקים הוא עלה בחמישייה הפותחת. עם זאת, לקראת סיום העונה נפצע דוברת ולא שב לשחק עד תום העונה. בשל הפציעה החמיץ דוברת את גמר גביע המדינה בו הפסידה ראשון לציון למכבי תל אביב. בתום העונה נבחר דוברת לשחקן המשתפר של העונה. דוברת שב לשחק בתחילת עונת 2021/22 אך התקשה לשחזר את יכולתו מלפני הפציעה והעמיד ממוצע של כ-5 נקודות למשחק.

בדצמבר 2021 עבר דוברת להפועל ירושלים תמורת סכום המוערך בכ-1.3 מיליון שקלים, וחתם על חוזה לשלוש וחצי עונות עם סעיפי יציאה ליורוליג ול-NBA. הוא ערך את הופעת הבכורה שלו במדי הפועל ירושלים ב-1 בינואר 2022, במשחק מול מכבי תל אביב. בנובמבר 2022, במהלך משחק במסגרת ליגת האלופות בכדורסל, נפצע דוברת בברכו ונעדר מן המגרשים במשך שנה וחצי. במאי 2024, זמן קצר לאחר שהתאושש מהפציעה, זכה יחד עם הפועל ירושלים בגביע המדינה.

ב-18 באפריל 2025, לקראת משחקי הפלייאוף דוברת עבר למכבי עירוני רמת גן בטרייד תמורת רועי הובר.

ב-29 ביולי 2025, התחייב דוברת לשחק באוניברסיטת מיאמי.

## תארים

; הפועל ירושלים

* גביע המדינה: 2023/2024

## קישורים חיצוניים

* דף השחקן, באתר מנהלת הליגה

## הערות שוליים

קטגוריה:כדורסלנים ישראלים
קטגוריה:כדורסלני מכבי ראשון לציון
קטגוריה:כדורסלני הפועל ירושלים
קטגוריה:ספורטאי נוער ישראלים
קטגוריה:בוגרי הגימנסיה הריאלית
קטגוריה:ראשון לציון: כדורסלנים
קטגוריה:ישראלים שנולדו ב-2002
קטגוריה:זוכי תגלית העונה בליגת העל בכדורסל
סקלרמוכלוס

**סקלרמוכלוס** (שם מדעי: *Scleromochlus*; מילולית: "נקודת משען קשה") הוא סוג של זוחל מקבוצת הארכוזאוריה, אשר היה מאבותיהם של הפטרוזאורים כנראה. המאובנים שלו התגלו באבני החול של לוסימאות' (Lossiemouth Sandstone) שבסקוטלנד. הוא תואר ב-1907 בידי ארתור סמית' וודוורד, מממצאים חלקיים שכללו גולגולת, עצמות גפיים וחלק מהזנב. בסוג זה היה מין אחד - *Scleromochlus taylori*.

הסקלרמוכלוס הגיע לאורך של 181 מ"מ והיה בעל מבנה רגליים קופצניות כמו של קנגורו או פדט. רגליים אלה היו בעלות מבנה שטוח ורחב והרגליים הקדמיות היו קצרות בהרבה, כך שייתכן שהוא נע על שתיים.

מבנה זה עושה את הזוחל לבעל תנועות מהירות וקופצניות ואולי התקדם והפך לפטרוזאור מעופף כשלב מתקדם יותר של תנועתו. מקובל לשייך אותו לקבוצה אוומטאטרסליה, קדום יותר מדמויי הדינוזאורים ומהקבוצה Aphanosauria. הקרובים העיקריים שלו הם הפטרוזאורים. עם זאת בהתחשב במבנהו הקטן והשמור הגרוע של המאובנים לא ניתן לקבוע בוודאות על שיוכו.

## קישורים חיצוניים

קטגוריה:בעלי חיים שתוארו ב-1907
קטגוריה:טקסונים שתוארו בידי ארתור סמית' וודוורד
קטגוריה:אוומטאטרסליה
קטגוריה:ארכוזאורים פרהיסטוריים
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1907
גאולה חמילבסקי

**גאולה חמילבסקי דהרי** (נולדה ב־20 ביוני 1941) היא משוררת וסופרת ישראלית.

## ביוגרפיה
גאולה חמילבסקי דהרי נולדה בראשית שנות הארבעים בשכונת שעריים ברחובות. למדה בבית ספר יסודי ובתיכון "תחכמוני", השייך לזרם הדתי. בעלת תואר ראשון בלשון עברית וערבית ותואר שני בספרות ערבית מאוניברסיטת בר-אילן.

לאורך שנים עסקה בחינוך ובהוראת השפה הערבית והלשון העברית בבית הספר התיכון בחטיבה העליונה. במהלך עבודתה כתבה שירים גם סיפורים. כמו כן, הייתה חלק מחוגים ספרותיים שונים שהתכנסו, בין השאר, בבתי קפה. מספר שירים שכתבה התפרסמו בכתבי עת כמו "עמדה" "חדרים" "המסדרון" "נתיב" ועוד.

לימדה כתיבה יוצרת בחוגים של גמלאים, גם נשאה הרצאות בנושאים ספרותיים, כמו למשל השוואה בין יצירותיהם של א.ב יהושוע "המאהב" לבין יצירתו של דויד גרוסמן "אישה בורחת מבשורה."

## ספריה
* המפלצת המופלאה של המשפט. שירה. הוצאת "טרקלין," 1988.
* רופא מנתח אהבה. שירה. הוצאת "טרקלין," 1999.
* חמדת הבלש. רומן בלשי. הוצאת "טרקלין," 2007
* לעצור לרגע. רומן. הוצאה דיגיטלית "מנדלי מוכר ספרים, "2012
* דוהר מעל לשברים. שירה. הוצאת "ארגמן מיטב", 2021

## קישורים חיצוניים

* 
* גאולה חמילבסקי דהרי באתר סימניה.
* "נפשן של המילים" בפורטל החינוך של רמת גן.
* גאולה חמילבסקי באתר של נילי דגן

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרי בית הספר תחכמוני (רחובות)
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראלים שנולדו ב-1941
קטגוריה:ישראליות שנולדו ב-1941
מוזיאון ז'ול ורן

ממוזער|מוזיאון ז'ול ורן ממוקם בצד של צוק בננט.
**מוזיאון ז'ול ורן** הוא מוזיאון, המוקדש לסופר הצרפתי ז'ול ורן. המוזיאון ממוקם בעיר נאנט שבצרפת ונפתח בשנת 1978, לציון 150 שנה להולדת ורן. המוזיאון ממוקם ברחוב 3, rue de l'Hermitage, נאנט. 

## תיאור
המוזיאון שוכן בבניין מסוף המאה ה-19, המשקיף על נהר הלואר. ז'ול ורן מעולם לא התגורר בבניין, אך סביבתו משקפת את האווירה שהשפיעה על יצירתו. להוריו של ורן היה בית בשכונת בס-צ'נטנאי הסמוכה.

במוזיאון יש אוסף של ממצאים, העתקים של המצאותיו, ומזכרות בהשראת כתביו. המוזיאון מחולק לשמונה חדרי נושא: 

# חדר המגורים של ז'ול ורן; עם כיסאות ושעון מחדר הכניסה שלו. כלי החרסינה שמוצגים בחדר נתרמו לעיר נאנט על ידי צאצאיו של ורן. לאורך הקריירה שלו, ורן קיבל את כלי החרסינה במתנה מעיתונאים זרים. 
# תחילת החלומות 
# הים, הים 
# שני ז'ולס 
# עולמות ידועים ובלתי ידועים 
# המסעות על הבמה 
# חדר קריאה ומשחקים 
# חדר אור-קולי 

הבניין שופץ בשנת 2005, לציון מאה שנה למותו של ורן. 

## גלריה

Image:Musee Jules Verne 002.jpg|חזית המוזיאון
Image:Musee Jules Verne 001.jpg|הנחל מעבר לשער


## קישורים חיצוניים

*  
* 

קטגוריה:ז'ול ורן
קטגוריה:צרפת: מוזיאונים ביוגרפיים
קטגוריה:נאנט
קטגוריה:פיי דה לה לואר: מבנים
אריון באקייר

**אריון דבו באקייר** (באנגלית: **Ariyon Debo Bakare**; נולד ב-1 ביולי 1971) הוא שחקן בריטי. הוא הופיע במיני-סדרה של ה-BBC "מסחר מכובד" (1995), באופרת הסבון "Family Affairs" בשנים 2000 עד 2001, בסדרות של אמזון פריים "בשורות טובות" ו"קרניבל רואו" (2019), ובסדרת הדרמה "רופאים" של ערוץ BBC One מ-2001 עד 2005. לפני כן השתתף באקייר כשחקן אורח בסדרות הדרמה "The Bill", "חדר מיון" ו"הולבי סיטי". בקולנוע שיחק באקייר בסרטים "After the Rain" ו-"הסוד".

## ביוגרפיה
אחרי שעזב את הסדרה "רופאים", חזר באקייר לסדרה כדי לביים ולכתוב פרקים אחדים. הוא היה שותף לכתיבה וכיכב בדרמה "Stealing Lives". בנובמבר 2008 הופיע בתפקיד נבל בסדרת הדרמה "ספוקס" של ערוץ BBC1. באוקטובר 2009 שיחק בפרק "Love is a Sacrifice" בעונה ה-24 של הסדרה "חדר מיון" בתפקיד אחיו של אחד המטופלים.

ב-2011 גילם באקייר נהג מונית בשם קארל לוקאס בפרק האחרון של העונה השישית בסדרה "חוק וסדר: UK", ששודרה ב-2012. הוא הופיע בדרמה "Dancing on the Edge" בתפקיד מנהל הלהקה וסלי הולט. ב-2015 שיחק באקייר בפרק "The Woman Who Lived" בסדרת המדע בדיוני "דוקטור הו" לצדה של מייזי ויליאמס. הוא שיחק בתפקיד האנטגוניסט לאנדרו, יצור דמוי אריה. בסרט "רוג אחת: סיפור מלחמת הכוכבים" הופיע באקייר בתפקיד קמע. ב-2019 גילם באקייר את לורד בוריאל בסדרת הטלוויזיה של ה-BBC "חומריו האפלים".

בתיאטרון שיחק באקייר בהפקות של הלהקה השייקספירית המלכותית (RSC) ושל תיאטרון ליריק האמרסמית'. הוא היה מועמד לפרס איאן צ'ארלסון על תפקידו בדמות פלורינדו במחזה "משרתם של שני אדונים" בבימויו של טים סאפל שהוצג בתיאטרון יאנג ויק. באקייר כיכב לצדה של ג'נט סוזמן בהפקת הבכורה הבריטית של המחזה "Dream of the Dog". ההצגה זכתה לביקורות נלהבות.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בריטים שנולדו ב-1971
Pink: Live in Europe

***Pink: Live in Europe*** (בעברית: **פינק: הופעה חיה באירופה**, ידוע גם בשם **From the 2004 Try This Tour**) הוא אלבום הופעה של הזמרת פינק, שיצא לאור ב-22 במאי 2006, על ידי לה-פייס רקורדס. ה-DVD מתעד את הופעתה במנצ'סטר, אנגליה בשנת 2004 במסגרת סיבוב ההופעות "Try This Tour". האלבום זכה להצלחה אדירה באוסטרליה כאשר הגיע למעמד של 11 פלטינות עם מכירות של 165 אלף עותקים והגיע למקום הראשון במצעד אלבומי ה-DVD האוסטרלים.

בארצות הברית הוא הגיע למעמד זהב עם מכירות של 50 אלף עותקים אף על פי שלא הצליח להיכנס למצעד אלבומי ה-DVD האמריקאי. בנוסף הוא הגיע לעשירייה הפותחת גם בבלגיה, הונגריה, הולנד ואוסטריה. בגרמניה הוא הגיע למקום ה-32 בלבד אך זכה למעמד זהב משולש ובאוסטריה הגיע למעמד זהב גם כן. ה-DVD היה פרובוקטיבי יותר מהופעות קודמות של פינק דבר אשר צוין בשחרור ה-DVD.

## סקירה כללית
במהלך ההופעה פינק שרה את השיר "Beautiful" של כריסטינה אגילרה במהלך הביצוע לשיר "Lady Marmalade" כאשר היא עושה חיקוי של הזמרת. קטע זה נעשה כחלק מסכסוך שפרץ בין שתי הזמרות באותה תקופה סביב שני שירים אלו. בגרסת ה-DVD קטע זה צונזר וקולה של פינק הושתק במהלך ביצוע קטע זה ב-DVD כך שלא היה ניתן לשמוע מה שהיא שרה. בעקבות האזכורים המיניים המצוינים בשיר ה-DVD קיבל הגבלת גיל באירלנד כך שלא היה ניתן לרכוש אותו מתחת לגיל 15.

בגרסה זו של ההופעה פינק ביצעה מספר גרסאות כיסוי לשיריו של הזמרת ג'ניס ג'ופלין כאשר פינק ביצעה קטעים מ-3 שירים של הזמרת. ה-DVD זכה להצלחה רבה, בעיקר באוסטרליה שם היה ל-DVD ה-6 הנמכר ביותר במדינה לשנת 2007.

## קישורים חיצוניים

קטגוריה:אלבומי וידאו של פינק
קטגוריה:אלבומי וידאו באנגלית
אצטדיון לואיג'י פראריס

**אצטדיון לואיג'י פראריס** (באיטלקית: ** Stadio comunale Luigi Ferraris**; מוכר גם בתור **אצטדיון מראסי**) הוא אצטדיון הממוקם בג'נובה, שבאיטליה.
האצטדיון הוא האצטדיון הביתי של קבוצות הכדורגל של גנואה וסמפדוריה מהסרייה א'. האצטדיון נפתח ב-1911 והוא אחד האצטדיונים העתיקים ביותר באיטליה ובאירופה. האצטדיון הוא רב-שימושי והוא גם אצטדיונה הביתי של נבחרת הרוגבי של איטליה ומשמש סוגי ספורט אחרים, בנוסף הוא גם היכל הופעות עירוני.

האצטדיון עבר שיפוץ משמעותי לקראת משחקי מונדיאל 1990 בהם אירח מספר משחקים.

האצטדיון נקרא על שם הכדורגלן לואיג'י פראריס שהיה גם מהנדס וחייל איטלקי שנהרג בעת מילוי תפקידו במלחמת העולם הראשונה.

## קישורים חיצוניים

* 
* כתבה באתר stadiumguide.com

קטגוריה:ג'נובה: מבנים
קטגוריה:ג'נובה: ספורט
לואיג'י פראריס
לואיג'י פראריס
לואיג'י פראריס
קטגוריה:גנואה (כדורגל)
קטגוריה:סמפדוריה
Greatest Hits... So Far!!!

**** (בעברית: **אוסף הלהיטים עד כה**) הוא אלבום האוסף של הזמרת-יוצרת האמריקאית, פינק. אלבום האוסף יצא לאור ב-12 בנובמבר 2010, על ידי חברת התקליטים ג'ייב רקורדס, לציון עשר שנות פעילות מוזיקלית של פינק. האלבום מכיל אוסף של שירים בולטים של פינק אשר יצאו לאורך העשור בתוספת ארבעה שירים חדשים.

מתוך האלבום יצאו שני סינגלים: "Raise Your Glass" אשר הגיע למקום הראשון בארצות הברית ו-"Fuckin' Perfect" אשר הגיע למקום השני בארצות הברית ובכך הפך לשיר ה-11 שלה שמגיע לעשירייה הפותחת במדינה. השיר "Heartbreak Down" מתוך האלבום אמנם לא יצא כסינגל אך זכה להצלחה בתחנות רדיו של מספר מדינות. זהו היה האלבום האחרון שפינק הוציאה לאור תחת ג'ייב רקורדס ולה-פייס רקורדס מאחר שהם התאחדו עם RCA רקורדס.

האלבום הגיע בשבוע הראשון שלו למקום 14 בארצות הברית ולאחר מכן בעקבות הצלחת הסינגלים הוא עלה למקום ה-5. האלבום זכה לשבחים מהמבקרים ואף זכה בפרס "O Music" בקטגוריית ה-LP הטוב ביותר באייטונס. נכון להיום מכירותיו עומדות על 3 מיליון עותקים.

## רקע
בספטמבר 2010 MTV ברזיל הודיעו כי פינק תוציא לאור את האלבום במהלך השנה. מספר ימים לאחר מכן דווח על ידי הבמאי קול ווליזר שעבד קודם לכן עם פינק בפרסומת שלה לסיבוב ההופעות שלה "Funhouse Carnival Tour" שהוא מצלם קליפ חדש עם פינק ואף היו דיווחים שהזמרת נמצאת בלוס אנג'לס ולאחר מכן ווליזר אישר שזה עבור אוסף הלהיטים. האלבום יצא לאור בכל העולם ב-12 בנובמבר אך הוא יצא לאור באופן ספציפי בבריטניה 3 ימים לאחר מכן ובארצות הברית 4 ימים לאחר מכן. ב-5 באוקטובר הוכרז רשמית על האלבום ביחד עם העטיפה שלו.

תחילה פינק התנגדה להוצאה של האלבום וטענה כי זה מוקדם מדי בשביל להוציא את האלבום אך היא בסופו של דבר הסכימה לאחר שהבינה כי חברת התקליטים יכולה להפיץ אוסף כזה גם בלי אישור שלה והיא רצתה להיות מעורבת בדברים. "ככל שעבר הזמן התחלתי להרגיש פחות סקפטית לגבי זה ויותר גאה" אמרה פינק באחד מהראיונות שלה על האלבום.

## רשימת רצועות

## קישורים חיצוניים

## הערות שוליים

קטגוריה:אלבומי פינק
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה מרובעת ומעלה באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת ג'ייב רקורדס
קטגוריה:אלבומי חברת לה-פייס רקורדס
עקעק ירוק הינדו-סיני

**עקעק ירוק הינדו-סיני** (שם מדעי: *Cissa hypoleuca*) הוא מין עקעק בינוני בגודלו המשתייך למשפחת העורביים. העקעק הירוק ההינדו-סיני חי ומתרבה באסיה ובעיקר בויינטאנם, סין ותאילנד. לזנים אלה יש טווח מאוד רחב ועקב כך הם לא נחשבים כמין פגיע. למרות העובדה שאוכלוסייתם הולכת וקטנה, הצטמצמותה לא מהירה מספיק כדי להתקרב לקריטריונים של מצב השימור פגיע. גודל האוכלוסייה אינו ידוע אך הוא כנראה נפוץ.הם מטילים בעונת הרבייה 4–6 ביצים. אורכו של העקעק 40 סנטימטרים והוא אוכל כול הניזון ממזונות רבים.

## קישורים חיצוניים

## הערות שוליים

קטגוריה:בעלי חיים שתוארו ב-1885
קטגוריה:טקסונים שתוארו בידי תומאסו סלבדורי
קטגוריה:עורביים
קטגוריה:תאילנד: עופות
חוויית קומיק-קון

ממוזער|
ממוזער|
**חוויית קומיק-קון** (באנגלית: **Comic Con Experience**; מכונה גם **CCXP**) הוא כנס חובבים לבידור וקומיקס רב-תחומי הממוקם בברזיל. הכנס מבוסס על הכנס הנודע קומיק-קון, סן דייגו שבארצות הברית, ובו אטרקציות ותכנים אודות קומיקס, סדרות טלוויזיה, סרטים, משחקי וידאו, ספרות ואינטרנט. זהו פסטיבל תרבות הפופ הגדול ביותר בעולם.

## היסטוריה
הכנס הראשון נערך בדצמבר 2014 בסאו פאולו, שאורגן על ידי האתר Omelete, סוכנות הקומיקס אולפני Chiaroscuro וחברת הצעצועים Piziitoys. בכנס השתתפו 100,000 איש והיו מעורבים בו 80 חברות. כמה מהאמנים שהוזמנו כללו את ג'ייסון מומואה מ"משחקי הכס", ושון אסטין, מטרילוגיית סרטי שר הטבעות "הגוניס" ומוכר בגילום דמותו של סמוויז גמג'י.

## קישורים חיצוניים

* 

## הערות שוליים

קטגוריה:פרנמבוקו
קטגוריה:פסטיבלי אמנות
קטגוריה:ברזיל: תרבות
מונגו

**מונגו** (באנגלית: **Mongu**) היא עיר בזמביה, המשמשת כבירת המחוז מחוז המערב  ובירת הנפה מונגו .

## גאוגרפיה
מונגו נמצאת כ-120 ק"מ מהגבול עם אנגולה, כ-260 ק"מ מהגבול עם נמיביה וכ-542.7 ק"מ מבירת זמביה, לוסקה.

## תנועה ותחבורה
העיר נמצאת ליד הכבישים M9 ו-M10. בנוסף, ליד העיר נמצא שדה התעופה מונגו .

## דת
מאז 14 ביוני 1997, העיר היא מושבו של הבישוף הקתולי.

## קישורים חיצוניים

* מונגו, באתר Urban Dictionary
* מונגו, באתר לונלי פלאנט
* 

* Mongu on the website of the Tourist Board of Zambia


## הערות שוליים

קטגוריה:זמביה: ערים
הר סוקק

**הר סוקק** או **הר סוצ'ק** (באנגלית: **Mount Soucek**) הוא הר בחלק הצפון-מערבי של הרי טולה, בארץ אנדרבי שבאנטארקטיקה.

ההר ממוקם בין הר הארדי לבין רכס פיקוק.

ההר ממוקם 13 קילומטרים ממזרח-דרום-מזרח להר ריסר-לארסן.

## היסטוריה
### גילוי ההר ומיפויו

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של דוקטור זדנק סוצ'ק (Zdeněk Souček), קצין רפואה בתחנת וילקס בשנת 1960; ובשנת 1962.

## קישורים חיצוניים
* הר סוקק באתר הסקר הגאולוגי של ארצות הברית
* הר סוקק באתר הגאזט האנטארקטי של ממשלת אוסטרליה
* הר סוקק באתר הגאזט האנטארקטי המשווה SCAR של ממשלת אוסטרליה
* מפת אזור הר סוקק

## הערות שוליים

סוקק
סאנה מרין

**סאנה מירלה מרין** (בפינית: **Sanna Mirella Marin**; נולדה ב-16 בנובמבר 1985) היא פוליטיקאית פינית שכיהנה כראש ממשלת פינלנד מטעם המפלגה הסוציאל-דמוקרטית מ-2019 ועד 2023. היא הייתה ראש הממשלה הצעירה בעולם מקרב ראשי הממשלה בעולם בעת בחירתה.

## ביוגרפיה
מרין נולדה בהלסינקי, ומשם עברה לאספו, ולפירקלה, שם סיימה תיכון. משפחתה סבלה מבעיות כלכליות ואביה היה אלכוהוליסט. בצעירותה התגרשו הוריה, והיא גדלה אצל אמה ובת זוגה של אמה.

במקביל ללימודיה בתיכון עבדה במאפייה, בסופרמרקט ובחלוקת עיתונים. בזמנה הפנוי בילתה בכנסייה המקומית, שקיבצה בני נוער כדי לשמור עליהם מפני התמכרות לסמים ואלכוהול - תופעה רווחת בקרב מתבגרים בפינלנד. היא הייתה הראשונה במשפחתה שסיימה 12 שנות לימוד.

בגיל 18 עברה עם בן זוגה מרקוס רייקונן לעיר טמפרה, שם למדה לתואר ראשון. בשנת 2012 קיבלה תואר ראשון במדעי הניהול מאוניברסיטת טמפרה, ובשנת 2017 קיבלה תואר שני במדעי הניהול.

## קריירה
בשנת 2012 נבחרה למועצת העיר טמפרה, ובשנים 2013–2017 הייתה ראש העיר. בשנת 2015 נבחרה לפרלמנט הפיני, ביוני 2019 מונתה לשרת התחבורה והתקשורת, ובראשית דצמבר 2019 נבחרה במסגרת המפלגה הסוציאל-דמוקרטית והחליפה את ראש הממשלה המכהן מטעם המפלגה, אנטי רינה. בכך הפכה מרין לצעירה בין ראשי הממשלה המכהנים בעולם בעת בחירתה, והצעירה ביותר בהיסטוריה של פינלנד.

מרין מתגוררת בטמפרה עם בן זוגה מרקוס רייקונן ובתם. השניים נישאו באוגוסט 2020.

ב-2 באפריל 2023 הובסה מפלגתה בבחירות על ידי מפלגת הקואליציה הלאומית, בראשות פטרי אורפו.

### מדיניות החוץ של ממשלתה
במאי 2022 הודיעה פינלנד באופן רשמי על כוונתה להצטרף לברית נאט"ו, לאור החששות שהתעוררו במדינה לאחר הפלישה של רוסיה לאוקראינה. עד הפלישה הרוסית לאוקראינה בפברואר 2022, נמנעה המדינה מלהצטרף לברית כדי לשמר יחסים ידידותיים עם רוסיה, שכנתה ממזרח. במקביל, הודקו היחסים עם בריטניה וקודמה ברית הגנה. פינלנד החליטה לספק סיוע לאוקראינה בשל הפלישה.

### מדיניות הפנים של ממשלתה
בתחילת כהונתה הודיעה מרין שהיא מתכוונת לשפר את זמינות החינוך לגיל הרך במדינה, בה קיים חינוך חינם חלקי לילדים מגיל שנה. היא העבירה חוק שמגדיל משמעותית את משך חופשת הלידה ומשווה בין חופשת הלידה של נשים לגברים במטרה לעודד יותר גברים להישאר בבית ולטפל בילדים - מחופשה של חודשיים לגברים וארבעה לנשים, לשישה חודשים בתשלום מלא לכל אחד מההורים.

## קישורים חיצוניים

* 

* 
* 

## הערות שוליים

קטגוריה:נשים בראשות עירייה
קטגוריה:סוציאל-דמוקרטים
קטגוריה:פוליטיקאיות פיניות
קטגוריה:צמחוניות
קטגוריה:ראשי ממשלת פינלנד
קטגוריה:נשים בראשות ממשלה
קטגוריה:שרי תחבורה
קטגוריה:שרי תקשורת
קטגוריה:שרות ממשלה
קטגוריה:מעוטרי מסדר הוורד הלבן של פינלנד
קטגוריה:זוכות פרס 100 נשים (BBC)
קטגוריה:אישים שהופיעו ברשימת טיים 100 נקסט
קטגוריה:פיניות שנולדו ב-1985
קטגוריה:פינים שנולדו ב-1985
הרפתקאות שלושה רוסים ושלושה אנגלים באפריקה החמה

**הרפתקאות שלושה רוסים ושלושה אנגלים באפריקה החמה** (בצרפתית: **Aventures de trois Russes et de trois Anglais dans l'Afrique Australe**) הוא רומן הרפתקאות מאת הסופר הצרפתי ז'ול ורן, והוא חלק מהסדרה "מסעות יוצאי דופן". הרומן נכתב בשנת 1872.

## פרסום
הפרסום הראשון של הרומן היה במגזין "Magasin d'Éducation et de Récréation" מ-20 בנובמבר 1871 עד 5 בספטמבר 1872, בשם "הרפתקאותיהם של שלושה רוסים ושלושה אנגלים באפריקה החמה". בספר נפרד פורסם הרומן תחת הכותרת "הרפתקאותיהם של שלושה רוסים ושלושה אנגלים" ב-29 באוגוסט 1872. ב-31 באוקטובר 1872 פורסם הרומן במהדורה מאוירת (של 53 איורים), שכללה גם את הרומן העיר השטה, שהיה הכרך השישי של "מסעות יוצאי דופן".

## תוכן
הספר מחולק לעשרים ושלושה פרקים:
* פרק ראשון – על גדת נהר אורנג'
* פרק שני – הכרה רשמית
* פרק שלישי – התגברות על המכשול
* פרק רביעי – כמה מילים על המונה
* פרק חמישי – כפר בצ'ואן
* פרק שש – בו מסתיימת ההיכרות
* פרק שבע – בסיס משולש
* פרק שמונה – מרידיאן עשרים וארבע
* פרק תשע – קראאל
* פרק עשר – זרימה
* פרק אחד-עשר – בו נמצא ניקולא פלאנדר
* פרק שתים עשרה – ציון דרך בסגנון סר ג'ון
* פרק שלוש עשרה – בסיוע האש
* פרק ארבע עשרה – הכרזת מלחמה
* פרק חמש עשרה – מילה אחת נוספת
* פרק שש עשרה – הרפתקאות שונות
* פרק שבע עשרה – חוף המדבר
* פרק שמונה עשרה – מדבר
* פרק תשע עשרה – משולש או מוות
* פרק עשרים – שמונה ימים בראש סקורצף
* פרק עשרים ואחת – פיאט לוקס
* פרק עשרים ושניים – בו איבד ניקולא פלאנדר את העשתונות
* פרק עשרים ושלוש – מפלי זמבזי

## עלילה
משלחת גיאודזית, המורכבת משלושה מדענים אנגלים ושלושה רוסים, יוצאת באוניה "המלכה והצאר" לדרום אפריקה. הידיעה על תחילת פעולות האיבה במרץ 1854 בין שתי המעצמות (הממלכה המאוחדת והאימפריה הרוסית) יוצרת קונפליקט אתני בין חברי המשלחת.

לאחר קבלת חדשות על תחילת המלחמה בין רוסיה לבריטניה (הכוונה למלחמת קרים בשנים 1853–1856) המשלחת מתפצלת לשני חלקים: רוסית ואנגלית, שממשיכים בנפרד את מחקרם. הבריטים מגלים את המעקב אחר מקולולו - שבט המפורסם בשודיו. עם זאת, הם עוקבים לא רק אחר קבוצת המדענים האנגלית, אלא גם אחר הרוסים. גנגסטרים אלה של דרום אפריקה תוקפים את המשלחת הרוסית ומצרים על הר סקורצף, בו רוסים קובעים את המחנה שלהם.

הבריטים, לאחר ששכחו שהם אויבים של רוסים, עוזרים לעמיתיהם. לאחר שעברו מצור ארוך ומבחן רעב, גיבורי הרומן לאחר התקיפה נסוגים לאגם ובורחים מהשודדים, לאחר שסיימו כבר את מחקרם. המבחן לא מסתיים שם. קופים חוטפים את רישומי המחקר של ניקולאי פלאנדר. חברי המשלחת יוצאים לשביל החוטפים ומצילים את הרישומים.

לאחר סיום המחקר, חברי המשלחת המשותפת חוזרים בספינה אוסטרית לתעלת סואץ. המלחמה עדיין בעיצומה. בעיקר על סבסטופול. הרומן מסתיים בכך שהמדען האנגלי ויליאם אמרי מרגיע את עמיתו הרוסי מיכאיל צורן שידידותם תימשך למרות זאת.

## ראו גם
* ז'ול ורן
* אפריקה הדרומית

## קישורים חיצוניים

קטגוריה:ספרי ז'ול ורן
קטגוריה:ספרי הרפתקאות ומסעות
רכס פיקוק (אנטארקטיקה)

**רכס פיקוק** או **מצוק פיקוק** (באנגלית: **Peacock Ridge**) הוא רכס הרים או מצוק בין הר סוקק והר פורטאוס בחלק הצפוני של הרי טולה בארץ אנדרבי, שבאנטארקטיקה.

## היסטוריה
### גילוי ומיפוי הרכס

הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956.

### מקור השם

שמו של הרכס ניתן לו על ידי ועדת השמות האנטארקטית של אוסטרליה.

הרכס נקרא על שמו של ד. פיקוק (D. Peacock), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931.

## קישורים חיצוניים
* רכס פיקוק באתר הסקר הגאולוגי של ארצות הברית
* רכס פיקוק באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור רכס פיקוק

## הערות שוליים

פיקוק
פיקוק
חטיבת הארי

**חטיבת הארי** (מוכרת גם בתור **חטיבת החי"ר הצפונית**, מספרה **5692**), היא חטיבת חיל רגלים במילואים הפועלת תחת אוגדת יערה של פיקוד העורף. יעודה הוא פעילות ככוח חי"ר קל לוחם בעורף להגנה ושמירה על צירים והגנת היישובים בגזרתה .

החטיבה הוקמה ב-2018 בהנחיית אלוף פיקוד העורף, תמיר ידעי, שמינה את אלוף-משנה ליאור נגר להקים את החטיבה ולשמש כמפקדה הראשון.

לחטיבה ארבעה גדודי חי"ר קל: 982, 9214, 9239, 9311. רוב חיילי החטיבה שירתו בשירות סדיר בחטיבות החי"ר השונות בצה"ל.

## מבנה והיסטוריה
החטיבה מורכבת מארבעה גדודי חי"ר, שטרם הקמת החטיבה היו מפוזרים תחת יחידות שונות.

החטיבה הוקמה בשנת 2018, לאור השתנות האיומים בגזרה הצפונית, להגנה על אזרחי ישראל במקרה של חדירת מחבלים בגזרה הצפונית במקביל להענקת סיוע איכותי ליישובים צמודי גדר ולרשויות מתקשות תחת אש.

כחלק מהפקת הלקחים אחרי מבצע שומר החומות התעדכן יעוד החטיבה. המשימה החדשה שהוטלה עליה - היא להגן על הצירים המרכזיים והמתקנים האסטרטגים במדינה. כיום, החטיבה נותנת מענה למגוון איומים החל מבט"פ ועד הגנה מפני אויב חיצוני שיפעל לאיים על אינטרסים אזרחיים וצה״ליים בגזרה הצפונית.

בשנת 2023, נבחר גדוד 9311 לקבל תעודת הצטיינות מנשיא המדינה, על ידי ועדה שהתקיימה בראשות מפקד מערך התמרון והגיס הצפוני, אלוף סער צור. תעודת ההצטיינות ניתנה כאות הערכה על הצטיינותו בשגרה ובחירום.

בינואר 2025 עברה החטיבה ממחוז צפון של פיקוד העורף לאוגדת יערה.

החטיבה היא חטיבת אחות של חטיבת דניאל וחטיבת שילה.

## פעילות מבצעית
### מלחמת חרבות ברזל

במלחמת חרבות ברזל החטיבה הוקפצה תחילה לצפון הארץ, להגנת היישובים בגזרת קו התפר הצפוני. בהמשך החטיבה ביצעה משימות ייחודיות תחת מפקדת העומק. החטיבה ביצעה פעולות רבות במהלך הלחימה, ובהן משימות הגנה על יישובי העוטף, זיכוי וסריקת יישובים, איתור נעדרים וכן משימות חוצות לתוך שטח הרצועה.

גדוד 982 ביצע משימות בחאן יונס ובית חאנון תחת סיפוחים ולחימה שלא כגדוד אורגני.

### מבצע עם כלביא

עם פרוץ המלחמה, החטיבה גויסה במלואה ותוך שעות התייצבה בשטחיה האופרטיביים תוך בצוע נוהל גיוס חירום מלא. במסגרת גיוס זה גם בוצע תרח"ט שלדי לאימון מפקדי הפלוגות, המג"דים ומפח"ט החטיבה .

### תעסוקה מבצעית
כלל גדודי החטיבה משובצים בשוטף לתעסוקה מבצעית כלוחמי חי"ר בגזרת אוגדת יהודה ושומרון.

## מפקדי החטיבה

## ראו גם
* חטיבת דניאל

## קישורים חיצוניים
*
*
*

## הערות שוליים

קטגוריה:פיקוד העורף
קטגוריה:אוגדת יערה
קטגוריה:חטיבות חי"ר במילואים בצה"ל
ארמון קוטרוצ'ן

ממוזער|250px|ארמון קוטרוצ'ן ב-1900
ממוזער|שמאל|210px|מוזאון קוטרוצ'ן
**ארמון קוטרוצ'ן** (ברומנית: **Palatul Cotroceni**) הוא מערך מבנים במרכז בוקרשט, רומניה, ששימש כמשכן מלכותי בתקופת המלוכה, כארמון הפיונירים בתקופה הקומוניסטית ומשמש מאז המהפכה הרומנית (1989) כמשכן נשיאי רומניה.
## היסטוריה
ב-1679, שליט נסיכות ולאכיה, שרבאן קנטקוזינו בנה מנזר על גבעת קוטרוצ'ן בבוקרשט. הכנסייה ויתר המבנים הוקמה במהלך שנתיים. השליט שבא לאחר קנטקוזינו, קונסטנטין ברנקוביאנו, המשיך בבניה והתארח לעיתים במנזר. ב-1862 החליט אלכסנדרו יואן קוזה להשתמש במנזר כמעון קיץ והשליט שבא אחריו, קרול הראשון, מלך רומניה, המשיך בכך והחליט לבנות במקום ארמון, שישמש את יורשי הכתר. הממשלה הקציבה 1,700,000 לאי לצורכי עבודות פינוי המבנים הישנים והקמת הארמון, תוכניות המבנה הוכנו על ידי האדריכל הצרפתי פול גוטרו בסגנון קלאסי ונציאני. העבודה התחילה ב-1888 והסתיימו כעבור שנתיים.

מריה מאדינבורו, מלכת רומניה ופרדיננד הראשון, מלך רומניה עברו לגור בארמון קוטרוצ'ן במרץ 1896. באוגוסט 1916 נערכה בארמון זה ישיבת ממשלת רומניה, בנשיאות המלך, בה הוחלט על כניסת רומניה למלחמת העולם הראשונה.

רעידת האדמה בוורנצ'אה (1940) גרמה לנזקים בארמון קוטרוצ'ן והשתלטות הקומוניסטים על רומניה והדחת המלוכה הובילה גם להפיכת ארמון קוטרוצ'ן, ב-1949, לארמון הפיונירים והסלונים של הארמון הפכו לכיתות לימוד עבור הפיונירים.

ברעידת האדמה בוורנצ'אה (1977) נפגע קשה גם ארמון קוטרוצ'ן, ארמון הפיונירים הועבר למקום אחר ובמקום החלו עבודות שיפוץ, שנמשכו 10 שנים. במהלך השיפוץ נבנה גם אגף חדש, אליו קיווה ניקולאה צ'אושסקו לעבור, אך הוא הודח במהפכה הרומנית ולאחר המהפכה הועידו את האגף החדש למשכן נשיאי רומניה.

החל מ-1991 החלק ההיסטורי של הארמון הפך למוזיאון ונפתח לציבור הרחב.

## גלריית תמונות

Cotroceni Palace Garden - Bucharest 04.jpg
Cotroceni Palace Garden - Bucharest 02.jpg
Cotroceni Palace Garden - Bucharest 06.jpg
Cotroceni Palace Garden - Bucharest 08.jpg
Cotroceni palace Bucharest.jpg
Cotroceni Palace Bucharest Romania.jpg
Cotroceni Palace Museum Bucharest Romania.jpg
Cotroceni Palace Garden - Bucharest 05.jpg
Cotroceni Palace Garden - Bucharest 09.jpg
Cotroceni Palace Garden - Bucharest 10.jpg


## קישורים חיצוניים

* Istoria Palatului Cotroceni: de la Şerban Cantacuzino, la Traian Băsescu. Cum a luat naştere sediul prezidenţial din buricul Bucureştiului! 
* Palatul Cotroceni 
* תמונות מארמון קוטרוצ'ן

קוטרוצ'ן
פורד טאורוס (סין)

**פורד טאורוס (סין)** (באנגלית: **Ford Taurus (China)**) היא מכונית סלון מתוצרת יצרנית הרכב הסינית **Changan Ford**  (שם רשמי: **Changan Ford Automobile Co., Ltd**) אשר פותחה בשיתוף פעולה עם **Ford Australia**  המיוצרת בסין משנת 2015 ועד היום.

היצרן **Changan Ford**  (בסינית: **长安福特**) בשותפות 50% 50% (joint venture) בין **[[רכבי צ'אנגן]]** וקונצרן פורד.

אין כל קשר בין דגם "פורד טאורוס" שמיוצר בסין לבין דגמי "פורד טאורוס" שיוצרו בארצות הברית בין השנים 1986–2019.

## "פורד טאורוס (סין)"

* 4 דלתות - סדאן.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* דגמי שנת המודל 2020 עברו מתיחת פנים.

## תמונות

קובץ:Ford Taurus CN 02 China 2016-04-12.jpg | "פורד טאורוס (סין)"
קובץ: Ford Taurus CN 002 China 2016-04-01.jpg| "פורד טאורוס (סין)"
קובץ:Ford Taurus CN 04 China 2016-04-12.jpg | "פורד טאורוס (סין)"
קובץ:Ford Taurus CN 01 China 2016-04-12.jpg | "פורד טאורוס (סין)"


## ראו גם
* פורד
* פורד טאורוס

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2015
קטגוריה:מכוניות סלון
טאורוס (סין)
קטגוריה:כלי רכב המיוצרים בסין
יחסי מרוקו–שווייץ

**יחסי מרוקו–שווייץ** הם היחסים הדיפלומטיים הרשמיים שבין **[[מרוקו|ממלכת מרוקו]]** לבין **[[שווייץ|הקונפדרציה השווייצרית]]**.

## היסטוריה
בין ממלכת מרוקו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין ממלכת מרוקו לבין הקונפדרציה השווייצרית הם יחסים דיפלומטיים חמים וידידותיים ובמסגרתם מתקיימים שיתופי פעולה שונים במגוון תחומים.

הסוחרים השווייצרים הראשונים הגיעו למרוקו והתיישבו בעיר טנג'יר, עיר נמל שהייתה בשליטת ספרד (לעומת רוב מרוקו שנשלטה על ידי צרפת) בסוף המאה התשע עשרה ועסקיהם פרחו שם. היחסים הרשמיים בין ממשלת שווייץ לבין מרוקו קיימים מאז תחילת המאה העשרים.

בשנת 1921, שווייץ פתחה קונסוליה בקזבלנקה. הקונסוליה הועברה לעיר רבאט בשנת 1947. שווייץ הכירה לראשונה בעצמאותה של מרוקו בשנת 1956. במהלך בניית היחסים הדיפלומטיים, שווייץ פתחה צירות ברבאט, אשר הועלתה לדרג השגרירות בשנת 1960. היא פתחה גם קונסוליה בטנג'יר שפעלה בין השנים 1958 ל-1968.

ב-1959 פתחה מרוקו נציגות בשווייץ שקיבלה מעמד של שגרירות בשנת 1961.

## נציגויות דיפלומטיות
* מרוקו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מרוקו מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.
* שווייץ מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. שווייץ מיוצגת במרוקו גם בדרג הקונסולרי באמצעות קונסוליה רשמית שהיא מחזיקה בקזבלנקה.

## הערות שוליים

קטגוריה:ערכים ללא קטגוריות פיזיות - יחסי חוץ
אורית נבון

**אורית נבון** (נולדה ב-1 במאי 1978) היא עיתונאית ישראלית.

## ביוגרפיה
נולדה ברמת גן למשפחה דתית. הבת הבכורה מבין שלושה ילדים. למדה באולפנה בבני ברק.

היא החלה את קריירת הכתיבה העיתונאית במגזין הילדים אותיות; ובגיל 16, החלה לכתוב במעריב לנוער. בגיל 17, החלה לעבוד ב"יומן מורשת" של "קול ישראל".

לאחר שסיימה שירות לאומי, למדה תואר ראשון בסוציולוגיה באוניברסיטת בר-אילן וכתבה במגזין רייטינג, בהמשך מונתה לסגנית עורכת של מוסף "סגנון" של העיתון מעריב. לאחר מכן הייתה בצוות ההקמה של אתר "מאקו" בו שימשה כעורכת וכתבת. הייתה בעלת טור במשך מספר שנים באתר מאקו.

ב, היא כותבת, במאית ומגישה את הסדרה "כאן מקשיבים" בחטיבת הדיגיטל של כאן 11.

נבון למדה גישור ואף עוסקת בתחום זה.

נבון נשואה לאלעד ואם לשניים. היא מתגוררת בשוהם.

## קישורים חיצוניים

* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל מעריב לנוער
קטגוריה:סגל מעריב
קטגוריה:סגל תאגיד השידור הישראלי - הנהלה ודיגיטל
קטגוריה:שוהם: אישים
קטגוריה:בוגרות אולפנות
קטגוריה:בוגרות שירות לאומי
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1978
קטגוריה:ישראלים שנולדו ב-1978
ניסאן לאניה

**ניסאן לאניה** (באנגלית: **Nissan Lannia**) היא מכונית משפחתית קומפקטית במרכב סדאן בעלת חמישה מקומות ישיבה, שמיוצרת על ידי ניסאן לשוק הסיני משנת 2015.

## עיצוב
עיצוב הלאניה הוא חדש שלא נראה עד כה ברכבי ניסאן, הוא משלב מרכב סדאן עם מרכב האצ'בק, וגם דומה מאוד לניסאן מקסימה. עיצוב הפנים הוא עדין וקל, ישנו מסך מגע המציג את המולטימדיה בקוטר 7 אינץ'.

## מפרט טכני
היא כוללת מערכת הנעה קדמית הכוללת מנוע בנזין I4 צילינדרים בנפח 1.6 ליטר. תיבת הילוכים רציפה או ידנית בעלת חמישה הילוכים. התאוצה מ-0 ל-100 קמ"ש אורכת 11.8 שניות.

## תמונות

קובץ:Nissan Lannia 01 China 2016-04-05.jpg|מבט קדמי
קובץ:Nissan Lannia 02 China 2016-04-05.jpg|מבט אחורי

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2015
לאניה
קטגוריה:כלי רכב המיוצרים בסין
קטגוריה:מכוניות סדאן